### Beslutningstema

Det skal tages stilling til anmodning fra Ken Bertelsen om fritagelse fra varetagelse af sit hverv som medlem af Bevillingsnævnet, og at Edith Krogh indtræder i stedet.

### Historik

På Kommunalbestyrelsens møde den 26. januar 2022 blev der udpeget medlemmer til Bevillingsnævnet. Ken Bertelsen blev genudpeget efter indstilling fra liste C.

### Sagsfremstilling

Formanden for Bevillingsnævnet, Ken Bertelsen, ønsker at udtræde af Bevillingsnævnet ved årets udgang, begrundet i helbredsmæssige forhold.

Ken Bertelsen har været medlem af Bevillingsnævnet i Tønder Kommune siden kommunesammenlægningen 1. januar 2007, og har bestridt formandsposten siden 1. januar 2010.

Det Konservative Folkeparti indstiller, at Edith Krogh indtræder i stedet for.

Bevillingsnævnet er nedsat i henhold til restaurationslovens § 10, og det er Bevillingsnævnet selv der konstituerer sig med formand og næstformand. Efter udpegning af nyt medlem skal Bevillingsnævnet derfor konstituere sig på ny på førstkommende møde i 2025.

### Lovgrundlag

Restaurationsloven

### Indstilling Borgmesteren indstiller,

|  |  |
| --- | --- |
| at | Ken Bertelsen fritages for sit hverv i Bevillingsnævnet med udgangen af 2024, og |
| at | Edith Krogh indtræder i Bevillingsnævnet fra 1. januar 2025. |

### Beslutning

Indstillingen godkendt.

Lucas Østergaard deltog ikke i mødet.